Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: • A jelen tanterv a KT 1993. évi LXXIX. törvényben és az 1993. évi LXXVI. szakképzésrõl írt törvényben
Paragraph Index: 1517

• A jelen tanterv a KT 1993. évi LXXIX. törvényben és az 1993. évi LXXVI. szakképzésrõl írt törvényben a közismereti tárgyak vonatkozásában elõírt kötelezõ órakeret elõírásainak megfelel, és követi a 23/1997 MKM rendelet fogyatékos tanulók iskolai oktatásának tantervi irányelveit a tantárgyak vonatkozásában. A tanterv idõbeli tagolása, idõkerete, szakértõi vélemény alapján „példásan megoldott”. • A tantárgyaknál táblázatba foglalva szerepel a tananyag, a tanulói tevékenység, az elvárt és javasolt fogalmak és az elvárt teljesítmény. Az elvárt és javasolt fogalmak tipográfiai megkülönböztetésének jelentése a következõ: a normál formátum azt jelenti, hogy az adott fogalom érthetõ a gyenge, vagy átlagos képességû tanulók számára, tehát számon kérhetõ (elvárható), a dõltbetûs forma a jobb képességû tanulók számára javasolt. Ahol nincs tipográfiai különbségtétel, ott valamennyi fogalom elvárt, még akkor is, ha alsó határeset tanuló nem képes felfogni, vagy csak passzív szókincsében szerepel. Az elvárt teljesítményeknél, ahol szerepelnek a következõ kiegészítések: önállóan, irányítással, segítséggel, ott a fokozatos elsajátítás, vagy a tanulói képességek differenciáltsága hangsúlyos. Útmutató a tanterv felhasználóinak értelmileg akadályozott tanuló integráltan történõ képzéséhez Készségfejlesztõ speciális szakiskolánál lényegesen több speciális szakiskola mûködik az országban. Ezekben megfelelõ feltételek biztosítása esetén a jó gyakorlati képességgel rendelkezõ értelmileg akadályozott tanuló integrált oktatása-nevelése megvalósítható, különös tekintettel az 1998. évi XXVI. törvény 13. §-ára. • Alapfeltétel, a fogadó közeg (speciális szakiskola tanulói és gyakorlati oktatói) elfogadó, megértõ, segítõ hozzáállásának kialakítása illetve a nevelés eszközeivel történõ biztosítása. • Fontos a fogadó speciális szakiskola tantervén és tanmenetein alapuló, és ahhoz illeszkedõ redukált elméleti ismereteket tartalmazó tanmenet készítése, amelyhez orientációként használható az alábbi tanterv több eleme.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes